એને બીજાના બ્લોગ વાંચવા કરતાં પોતાનો બ્લોગ વંચાય એની વધારે પડી હોય છે! અને આથી જ વાટકી વહેવારની જેમ, એને બીજાના બ્લોગ પર મને કમને મુલાકાત લેવી પડે છે; અને ઉપરછલ્લો પણ પ્રતિભાવ આપી, પોતાના આગમનની હાજરી સાબિત કરી આપવી પડે છે! એ સામાન્ય વાચક જેવો જ હોવા છતાં ઘણો જુદો પડી જાય છે. ચોપડીના વાચકને છેલ્લું વાંચેલું પાનું યાદ રાખવા બુક-માર્ક રાખવા પડે છે, અને એ પડી ન જાય એની સંભાળ રાખવી પડે છે. સામાન્ય વાચકને ગમતું લખાણ પોતાની પાસે સાચવી રાખવા ફોટોકોપી કરવી પડે છે. ચોપડીઓની સૂચી બનાવીને એ ખરીદવી કે પુસ્તકાલયમાંથી મેળવવી પડે છે, કે મિત્ર પાસેથી ઉછીની લાવવી પડે છે. ( પાછી આપવાની કોઈ બાંહેધરી આપ્યા વિના જ તો !)નેટ ઉપર તો ભાત ભાતના ફેવરિટ અને ઈ-બુકમાર્ક હાથવગા મળી જાય છે.